Document ID: 31990R1553

KOMISSION ASETUS (ETY) N:o 1553/90,
annettu 8 päivänä kesäkuuta 1990,
eläinten ruokintaan tarkoitetulle rasvattomalle maitojauheelle ja rehuseoksiksi jalostetulle rasvattomalle maidolle myönnettävän tuen takaisin perimisestä viennin yhteydessä annetun asetuksen (ETY) N:o 1735/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 10 artiklan 3 kohdan,
sekä katsoo, että
maataloushintojen vähennyskertoimen vahvistamisesta markkinointivuodelle 1990/1991 5 päivänä tammikuuta 1990 tehdyn hallinnollisen valuuttakurssitarkistuksen vuoksi ja tälle markkinointivuodelle vahvistettujen ecuhintojen ja summien muuttamisesta 29 päivänä maaliskuuta 1990 annetussa komission asetuksessa (ETY) N:o 784/90(3) laadittiin luettelo maitotuotteista, jotka kerrotaan kertoimella 1,001712 14 päivästä toukokuuta 1990 negatiivisten valuuttaerojen automaattisessa poistamisjärjestelmässä; maito- ja maitotuotealan ecuhintojen ja summien vahvistamisesta ja alentamisesta 5 päivänä tammikuuta 1990 tehdyn hallinnollisen valuuttakurssitarkistuksen vuoksi 8 päivänä kesäkuuta 1990 annetun komission asetuksen (ETY) N:o 1552/90(4) mukaan eläinten ruokintaan tarkoitetulle rasvattomalle maitojauheelle ja rehuseoksiksi jalostetulle rasvattomalle maidolle myönnettävään tukeen sovelletaan edellä tarkoitettua kerrointa; tämän vuoksi olisi mukautettava komission asetuksen (ETY) N:o 1735/89(5) liitteen rehuseosten osalta viennin yhteydessä takaisin perittäviä tuen määriä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1735/89 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 14 päivästä toukokuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä kesäkuuta 1990.

Labels: 3
17
6